Plampalacios

Plampalacios (/plampa'laθjos/~/pɾampa'laθjos/) ye un lugar aragonés d'o municipio de l'Aínsa-Sobrarbe, en a comarca de Sobrarbe y a provincia de Uesca. Actualment se troba deshabitau. ACÍN FANLO, José Luis. Paisajes con memoria; Viaje a los pueblos deshabitados del Alto Aragón (7ª Ed.). Ed. PRAMES; Zaragoza, 2006. ISBN 84-8321-202-1

Plampalacios estió capital d'un municipio homonimo, dica que perdió l'achuntamiento cuan l'absorvió lo municipio de Cosculluela de Sobrarbe, en bel momento en o periodo intercensal 1842-1857. «Coscojuela de Sobrarbe» en a subpachina «Alteraciones de los municipios en los Censos de Población desde 1842» d'o Instituto Nacional de Estadística; consultada l'1 de mayo de 2011.

Cheografía
Plampalacios ye a 2 kilometros en sud-este de Cosculluela de Sobrarbe, a suya antiga cabecera municipal, en a valle d'o río Cinca.

Antigament yera bien comunicau porque aman d'os casars i pasaba la carretera tradicional de Balbastro ta l'Aínsa, MADOZ, Pascual. Diccionario geográfico-estudístico de España y Portugal (tomo VII). Madrid, 1827. Se'n puede consultar a versión dichitalizada en Google Books, aquí. pero dende a inundación d'o pantano de Mediano, en 1969, a carretera fue desviada y o camín de Plampalacios quedó como un desbarro, cubierto por l'augua entibada. En l'actualidat, se i puede arribar por un camino que baixa dende Cosculluela de Sobrarbe, y con pior sender tamién dende Camporretuno.

Como a etimolochía d'o suyo nombre indica, Plampalacios ye en un plano debaixo de o tozal de Cosculluela, a on que a valle d'a Cinca forma ya lo circo, mas cantimplano, y a población disposaba de huerta con regano que se quitaba de lo río Cinca.

Por a suya posición, aman d'o río, a Plampalacios lo expropión entero en os anyos 1960, pus heba de quedar inhabitable a consecuencia de a proximidat d'a lamina d'augua maxima de o pantano de Mediano. Cualques casas d'a localidat quedan inundadas en as anyadas que l'embalse ye mas alto, anque a diferencia d'o lugar viello de Mediano, l'augua nunca no cubre a población entera.

As casas fuén dinamitadas en a decada de 1990 ta privar o risgo d'accidents. Se i conserva la ilesia parroquial, de Sant Bertolomeu, detada en o sieglo XVIII. Aman d'a población, anque a un poquet mas d'altaria y por ixo a salvo de l'entibo, i ha una ermita d'o sieglo XVII consagrada a l'advocación d'a virchen María, que se conoix como ermita de la virchen d'o Plano.

Toponimia
O toponimo «Plampalacios» se composa de dos lemas, prou evidents, que son «plan» y «palacio», con un significau intuible de «palacios -casas grans- en un plano» ''Índice de pueblos del Alto Aragón, el orígen de sus nombres. Por Manuel Benito Moliner. Consultau l'1 de mayo de 2011. u «plano de palacios». Manimenos, no i ha documentacions antigas de o nombre que no estase ya fosilizau en ista forma unida: Se troba como Plampalacios en o documento mas antigo que se'n tiene, que ye la suya aparición en o fogache de 1488 UBIETO ARTETA, Antonio. «Historia de Aragón: Los pueblos y los despoblados» (volumen 6). Anubar Ed. 1986. Se'n puede consultar un fragmento aquí.

Demografía

Referencias

 Vinclos externos 
  En http://www.despobladosenhuesca.com/
  Imáchens d'a ilesia y d'o pantano.

Categoría:Lugars de l'Aínsa-Sobrarbe
Categoría:Lugars afectaus por l'entibo de Mediano
Categoría:Despoblaus d'a provincia de Uesca
Categoría:Localidaz d'a diocesi de Balbastro-Monzón en Sobrarbe